སྤྱིར་སྐད་ཡིག་ཚན་ཁག་གི་དམིགས་འབེན།སློབ་ཆུང་ནས་མཐོ་འབྲིང་བར་ངོ་བོའི་ཐོག་མི་འདྲ་ས་མེད་པར་མ་ཟད།ཁྱབ་ཁོངས་ཀྱང་འགྱུར་ལྡོག་ཆེར་མེད།སློབ་ཚན་ནང་དོན་ལ་སློབ་ཆུང་དང་དམའ་འབྲིང་།མཐོ་འབྲིང་བཅས་བར་གལ་ཏེ་མཚམས་དབྱེ་བ་ནི།ཚད་ཀྱི་མང་ཉུང་དང་ཆུ་ཚད་མཐོ་དམན་ཙམ་ཁོ་ནར་འཇོག་མི་རུང་བར་སྤུས་ཚད་ཀྱི་འགྱུར་ལྡོག་གི་ཆ་ནས་ཀྱང་འཇོག་འོས་པ་རེད།དཔེར་ན།ཇི་བཞིན་བརྗོད་པའི་རྩོམ་ཡིག་ཁྲིད་པ་ནསགསལ་བཤད་རྩོམ་ཡིག་འཆད་པར་འཕེལ་ཞིང་།དེ་ལས་གོམ་གང་དགག་སྒྲུབ་རྩོམ་ཡིག་ཁྲིད་པར་མདུན་དུ་སྤོ་བ་དང་།དེང་རབས་རྩོམ་ཡིག་ཁྲིད་པ་ནས་གནའ་རྩོམ་ཁྲིད་པ་སོགས་སུ་འཕེལ་བ་རེད།ཡིན་ནའང་།ཇི་བཞིན་བརྗོད་པའི་རྩོམ་ཡིག་དང་གསལ་བཤད་རྩོམ་ཡིགདགག་སྒྲུབ་རྩོམ་ཡིག་རྣམས་སློབ་འཁྲིད་སྐྱར་བ་འདྲ་ནའང་།དེ་དག་ལ་སྤ་རིམ་གྱི་རྣམ་པས་འཕེལ་བའི་ངོ་བོར་ཁྱད་པར་ལྡན་པ་མངོན་གསལ་རེད།དེ་ནི་སྐད་ཡིག་ཚན་ཁག་དང་རྩིས་དངོས་ཚན་ཁགསྤྱི་ཚོགས་ཚན་ཁག་བཅས་ཀྱི་སློབ་ཚན་གྱི་ངོ་བོར་མི་འདྲ་སའི་མངོན་གསལ་གྱི་གནད་ཡིན།